রবিন জ্যাকম্যান
রবিন ডেভিড জ্যাকম্যান (ইংরেজি: Robin Jackman; জন্ম: ১৩ আগস্ট, ১৯৪৫ - মৃত্যু: ২৫ ডিসেম্বর, ২০২০) ব্রিটিশ ভারতের শিমলায় জন্মগ্রহণকারী ইংল্যান্ডের আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮৩ সময়কালে ইংল্যান্ডের পক্ষে চার টেস্ট ও পনেরোটি একদিনের আন্তর্জাতিকে অংশ নিয়েছেন রবিন জ্যাকম্যান। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ সিম বোলার হিসেবে অংশগ্রহণ করতেন। এছাড়াও, নিচেরসারিতে কার্যকরী ব্যাটসম্যানের ভূমিকা পালন করতেন।